ORDENANZA DAS CONDICIÓNS XERAIS DO SERVIZO DE CAMPAMENTOS E SERVIZOS DE CONCILIACIÓN
ADMINISTRACIÓN LOCAL — Municipal — Lalín (Ordenanzas e Regulamentos, 25/09/2019)

Rematado o período de exposición pública do expediente de modificación da Ordenanza reguladora das condicións xerais do servizo de campamentos e escola de verán do Concello de Lalín aprobado provisionalmente polo Pleno da Corporación do Concello de Lalín, en sesión ordinaria celebrada o pasado 26 de xullo de 2018, sen que se presentaran reclamacións, enténdese definitivamente aprobado o acordo ata entón provisional, de conformidade cos artigo 49 e 70.2 da Lei 7/1985, de 2 de abril, Reguladora das Bases do Réxime Local. O expediente, que segundo o exposto se entende definitivamente aprobado contempla os seguintes acordos: De conformidade co disposto, procédese á publicación das modificacións do texto da citada ordenanza. * Os artigos non contemplados nesta nova redacción, conservarán a súa actual redacción. Constitúe o obxecto desta disposición a regulación xeral das condicións das actividades de campamentos e dos servizos de conciliación do Concello de Lalín. Obxectivos xerais dos servizos regulados na presente ordenanza: Un campamento é unha experiencia de vida principalmente na natureza, realizada por un grupo de xoves e organizada e coordinada principalmente por profesionais do eido do tempo libre, para colaborar no desenvolvemento integral destes na súa comunidade, nun clima caracterizado por valores como a igualdade, a solidariedade, a cooperación e a convivencia, cumprindo todas as garantías para a seguridade e saúde do grupo. Os servizos de conciliación son programas de atención, coidado e custodia de menores dende un enfoque lúdico educativo orientados a dar resposta aos problemas de incompatibilidade horaria das familias na súa vida persoal, laboral e familiar. O sistema comprende aquelas actividades de conciliación da vida persoal, laboral e formativas, de ocio e de tempo libre, que se organicen dende a/s concellería/s competente/s na materia e se dirixan ás persoas destinatarias definidas no artigo seguinte. En concreto: 1 – Campamentos: 1.1. Campamentos Sen Pernoctación: actividades lúdicas e educativas de ocio e tempo libre realizadas en diferentes períodos do ano (semana santa, nadal, entroido, vacacións de verán.) con desenvolvemento maioritario da actividade na nosa comunidade.1.2. Campamentos Con Pernoctación: inclúe ademais das actividades lúdicas, educativas de ocio e tempo libre a pernoctación e pensión completa dos/as menores participantes.2 – Servizos de Conciliación: 2.1. Servizo de conciliación durante o curso escolar e períodos vacacionais.2.2. Servizo de actividades extraescolares durante o curso escolar. Todas estas actividades deberá contar cun proxecto no que se reflictan os seguintes aspectos: obxectivos, contidos, metodoloxía, organización, espazos, temporalización, persoas destinatarias: características e número, recursos, avaliación do proxecto e orzamento,. 1 – Campamentos: menores de idades comprendidas entre os 4 e os 17 anos, ambos incluídos, que cumpran os requisitos como participantes de cada actividade concreta e estean empadroados no Concello de Lalín.2 – Servizos de Conciliación: menores con idades comprendidas entre os 3 e os 12 anos. (acolléndose aos criterios vixentes de admisión no 2º ciclo de Educación Infantil, poderán acceder a este servizo os e as menores que, aínda non cumprindo os 3 anos ao comezo do curso, cumpran esta idade dentro do ano natural correspondente ao comezo do devandito curso escolar ou que superen a idade máxima pero que manteñan a matrícula nese centro educativo). No suposto de quedar prazas vacantes poderán ser ocupadas por menores residentes noutros concellos, sen poder optar ás bonificacións/exencións con cargo ao orzamento do Concello de Lalín, excepto se concorren circunstancias sociais que así o xustifiquen e que deberán de motivarse no/s informe/s dos/as técnicos/as dos servizos sociais comunitarios básicos. (.) (.) 8.- Ao tratamento dos seus datos en relación co Regulamento da Unión Europea 2016/679, sobre protección de datos de carácter persoal e coa Lei Orgánica 3/2018, do 5 de decembro, de protección de datos persoais e garantía dos dereitos dixitais. (.) 1 – Campamentos: o número de prazas dos campamentos virán determinadas anualmente segundo as bases reguladoras que se aprobarán ao efecto. En ditas bases reservaranse un número de prazas para menores de familias en situación ou risco de exclusión social.2 – Servizos de Conciliación: 2.1. Servizo de conciliación durante o curso escolar e períodos vacacionais: 70 prazas 2.2. Servizo de actividades extraescolares durante o curso escolar: 10 prazas por actividade extraescolar.1 – Campamentos: determinarase nas bases reguladoras que se aprobarán anualmente.2 – Servizos de Conciliación.2.1. Servizo de conciliación durante o curso escolar e períodos vacacionais: O acceso ao servizo realizarase mediante a presentación de unha solicitude e anexos correspondentes á que se acompañará a seguinte documentación: 1.- Documentación relativa á persoa solicitante e/ou aos membros da unidade familiar: 2.- Documentación relativa á valoración das necesidades de conciliación: 3.- Documentación relativa á valoración de criterios económicos: No suposto de que exista a imposibilidade de documentar determinadas situacións económicas, estas deberán acreditarse mediante declaración xurada dos/as interesados/as.4.- Documentación relativa á valoración de familia monoparental: Así mesmo, poderase solicitar calquera outra documentación requirida por técnicos/as municipais para poder tramitar e valorar as solicitudes. No caso de que a garda e custodia sexa compartida a documentación deberá de ser presentada por ambos proxenitores. No suposto de que o número de solicitudes supere o número de prazas ofertadas terán prioridade de acceso aquelas unidades familiar con menor renda. O acordo definitivo, ou o provisional elevado automaticamente a definitivo, e o texto de modificación da citada ordenanza publicarase no Boletín Oficial da Provincia de Pontevedra, entrando en vigor de conformidade co artigo 70.2 da Lei 7/1985, de 2 de abril, reguladora das bases de réxime local. Lalín, 18 de setembro de 2019. Mª Paz Pérez Asorey Concelleira de Política Social Documento asinado dixitalmente á marxe